Purusta küpsised ja sega sulatatud võiga. Suru segu küpsetuspaberiga kaetud 26 cm läbimõõduga vormi põhja ja küpseta 180-kraadises ahjus 10 minutit. Täidise jaoks vahusta toorjuust suhkruga kreemjaks, lisa kakaopulber, vanillisuhkur, liköör, hapukoor, lahti klopitud munad ja sulatatud šokolaad. Pane 240-kraadisesse ahju, küpseta 10 minutit, vähenda kuumus 110  kraadini ja küpseta veel 40 minutit. Lase avatud uksega ahjus jahtuda ning seejärel üleöö külmkapis seista.  Kata jahtunud kook vahukoorega. Nirista peale 50 g šokolaadist ja sulatatud võist kaste ning tõmba tikuga koogile triibud. Ülejäänud šokolaadist tõmba köögiviljakoorija või juustunoaga kaunistuseks rullid. Kook on kõige parem kolmandal päeval.